
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1140 


21 Δεκεμβρίου 1995 


Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση του ρυμοτομικού σχεδίου της Βιομηχανικής 
περιοχής της Ελληνικής Τράπεζας Βιομηχανικής 
Αναπτύξεως Α.Ε. (Ε.Τ.Β.Α. Α.Ε.) που βρίσκεται στα 
διοικητικά όρια της περιφέρειας της Κοινότητας 
Γοργοβιτών (Ν. Καρδίτσας). 

ΑΠΟΦΑΣΕΙΣ 

Τροποποίηση ή μη εντός του εγκεκριμένου ρυμ. σχε¬ 
δίου πόλης Μεσολογγίου Ν. Αιτωλ/νίας και έμπρο¬ 
σθεν του Ο.Τ. 202 αυτού. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση του ρυμοτομικού σχεδίου της Βιομηχανικής πε¬ 
ριοχής της Ελληνικής Τράπεζας Βιομηχανικής Αναπτύ- 
ξεως Α.Ε. (Ε.Τ.Β.Α. Α.Ε.) που βρίσκεται στα διοικητικά 
όρια της περιφέρειας της Κοινότητας Γοργοβιτών (Ν. 
Καρδίτσας). 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του Ν. 742/ 
1977 «Περί τροποποιήσεως και συμπληρώσεως του Ν. 
4458/1965 «Περί βιομηχανικών περιοχών και ρυθμίσεως 
συναφών θεμάτων» <Α’ 31 θ). 

2. Τις διατάξεις του άρθρου 2 (παρ. 3) του Ν. 947/1979 
«Περί οικιστικών περιοχών» (Α' 169). 

3. Τις διατάξεις του άρθρου 2 (παρ. 5) του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33). 

4. Τις διατάξεις των άρθρων 7,8,9 και 16 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 3, 4) του Ν. 1772/ 
1988 «Τροποποίηση διατάξεων του Ν. 1577/1985 ΤΟΚ* 
και άλλες διατάξεις» (Α' 91). 

5. Τις διατάξεις του άρθρου 23 παρ. 1 (εδ. ιδ και ιστ)του 


Ν. 1558/1985 «Κυβέρνηση και Κυβερνητικά Όργανα» (Α’ 
137). 

θ. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

7. Τις διατάξεις των άρθρων 9,10 (παρ. 3) και 13 του Π. 
Δ/τος 437/1985 «Καθορισμός και ανακατανομή των αρ¬ 
μοδιοτήτων των Υπουργείων» (Α' 157). 

8. Τις διατάξεις των άρθρων 1 (εδ. α) και 2 (παρ. 1 κεφ. 

1 8) του Π. Δ/τος 456/1985 «Μεταφορά αρμοδιοτήτων 

υπηρεσιών και προσωπικού στα Υπουργεία Περιβάλλο¬ 
ντος, Χωροταξίας και Δημοσίων Έργων, Βιομηχανίας, 
Ενέργειας και Τεχνολογίας κ.λπ.» (Α' 163). 

9. Τις διατάξεις του Π. Δ/τος 229/1986 «Σύσταση και 
Οργάνωση της Γενικής Γραμματείας Βιομηχανίας» (Α' 96). 

10. Την 16661/430/27.7.1990 (Β’ 531) Κοινή από¬ 
φαση των Υπουργών Βιομηχανίας, Ενέργειας και Τεχνο¬ 
λογίας και Χωροταξίας, Οικισμού και Περιβάλλοντος «περί 
καθορισμού των ορίων της Βιομηχανικής Περιοχής Καρδί¬ 
τσας για την εγκατάσταση πόσης (ρύσεως Βιομηχανικών 
Βιοτεχνικών Επιχειρήσεων καθώς και επιχειρήσεων επε¬ 
ξεργασίας αποθηκεύαεως και εμπορίας αγροτικών προϊό¬ 
ντων». 

11. Τις 42/συν. 5η/22.2.1994 και 61 /συν. 7η/9.2.1994 
γνωμοδοτήσεις τόυ Κεντρικού Συμβουλίου Χωροταξίας 
Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

13. Την 129/1995 γνωμοδότηση του Συμβουλίου της 
Επικρατείας, με πρόταση των Υπουργών Περιβάλλοντος, 
Χωροταξίας και Δημοσίων Έργων και Βιομηχανίας Ενέρ¬ 
γειας και Τεχνολογίας, αποφασίζουμε: 

Άρθρο 1 

Εγκρίνεται το ρυμοτομικό σχέδιο της Βιομηχανικής Πε¬ 
ριοχής της Ελληνικής Τράπεζας Βιομηχανικής Αναπτύ- 
ξεως Α.Ε. (Ε.Τ.Β.Α. Α.Ε.), που βρίσκεται στα διοικητικά 
όρια της Κοινότητας Γοργοβιτών (Ν. Καρδίτσας) με τη δη¬ 
μιουργία: 

α) των υπ’ αρ. 2,3, 5, 6, 7, 8,9,10 και 11 οικοδομικών 
τετραγώνων για την ανέγερση βιομηχανικών κτιρίων, 
β) του υπ’ αρ. 1 οικοδομικού τετραγώνου για αυτοστέ¬ 
γαση βιοτεχγών 

γ) του υπ’ αρ. 4 οικοδομικού τετραγώνου για την ανέ- 

γερση κτιρίων κοινοχρήστων εξυπηρετήσεων και τη δια¬ 
μόρφωση οργανωμένου πρασίνου και 
δ) κοινοχρήστων χώρων, όπως φαίνονται στο σχετικό 
πρωτότυπο διάγραμμα σε κλίμακα 1:2000, που θεωρή¬ 
θηκε από τον Προϊστάμενο της Δ/νσης Τοπογρ. Εφαρμο¬ 
γών με την 5Θ764/1995 πράξη του και που αντίτυπό του 
σε φωτοομίκρυνση δημοσιεύεται με το παρόν διάταγμα. 

Άρθρο 2 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των παραπάνω οικο¬ 
δομικών τετραγώνων ορίζονται ως εξής: 

1. Οικοδομικά τετράγωνα: 2,3,4,5,6, 7,8, 9,10 και 11 
που προορίζονται για την ανέγερση βιομηχανικών κτιρίων. 

α. Ελάχιστο πρόσωπο: τριάντα (30,00) μέτρα. 

Ελάχιστο εμβαδόν: χίλια οκτακόσια (1.800) τ.μ. 
β. Μέγιστο ποσοστό κάλυψης: εξήντα τοις εκατό (60%) 
της επιφανείας των οικοπέδων, 
γ. Συντελεστής δόμησης: Δύο (2,00). 
δ. Μέγιστο επιτρεπόμενο ύψος των ανεγερθησομένων 
κτιρίων: δεκαπέντε (15,00) μέτρα. 

2. Οικοδομικό τετράγωνο 1: για αυτοστέγαση βιοτε- 
χνών. 

α. Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: χίλια (1.000) τ.μ. 
β. Μέγιστο ποσοστό κάλυψης: εξήντα τοις εκατό (60%) 
της επιφάνειας των οικοπέδων, 
γ. Συντελεστής δόμησης: Δύο (2,00). 
δ. Μέγιστο επιτρεπόμενο ύψος των ανεγερθησομένων 
κτιρίων: δεκαπέντε (15,00) μέτρα. 

3. Οικοδομικό τετράγωνο 4: για τη διαμόρφωση οργα¬ 
νωμένου πρασίνου και την ανέγερση κτιρίων κοινοχρή¬ 
στων εξυπηρετήσεων και ειδικότερα γραφείου διοίκησης, 
βιομηχανικής περιοχής της Ε.Τ.Β.Α. Α.Ε., Εμπορικής Τρά- 

• πεζας, κτιρίου Ο.Τ.Ε., κτιρίου Ε.Λ.Τ.Α., Εκθετηρίου, κυλι¬ 
κείου, σταθμού πρώτων βοηθειών, χώρων στάθμευσης 
αυτοκινήτων για την εξυπηρέίήση των κεντρικών λειτουρ¬ 
γιών της βιομηχανικής περιοχής, 
α. Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: πεντακόσια (500) τ.μ. 
β. Μέγιστο ποοοστό κάλυψης: τριάντα τοις εκατό (60%) 
της επιφανείας των οικοπέδων, 
γ. Συντελεστής δόμησης: οκτώ δέκατα (0,8). 
δ. Μέγιστο επιτρεπόμενο ύψος των ανεγερθησομένων 
κτιρίων: έντεκα (11,00) μέτρα. 

4. α. Η ελάχιστη απόσταση των κτιρίων από τις ρυμοτομι¬ 
κές γραμμές ορίζεται σε δέκα (10,00) μέτρα και από τα 
πλάγια και οπίσθια όρια του οικοπέδου ή του κοινοχρή¬ 
στου χώρου σε πέντε (5,00) μέτρα, εκτός αν προκύπτουν 
μεγαλύτερες αποστάσεις Δ, σύμφωνα με το Ν. 1577/ 
1985 «Γ.Ο.Κ.». 

Δεν απαιτείται η τήρηση των παραπάνω αποστάσεων 
από τα όρια των οικοπέδων, προκειμένου για ειδικές κατα¬ 
σκευές αναγκαίων λειτουργικών εγκαταστάσεων, όπως 


καπνοδόχοι κ.λπ., με την επιφύλαξη των διατάξεων του 
άρθρου 9 (παρ. 1) του Ν. 1577/1985, όπως ισχύει. 

β. Παρεκκλίσεις για το μέγιστο ύψος ειδικών κατα¬ 
σκευών που είναι αναγκαίες για τη λειτουργία των εγκατα¬ 
στάσεων, όπως γερανογέφυρες, αποθήκες σιτηρών 
(σιλό), καπνοδόχοι, πύργοι ψύξης, υδατόπυργοι κ.λπ. 
εγκρίνονται σύμφωνα με το άρθρο 21 του Ν. 1577/1985. 
Πάντως το μέγιστο ύψος δεν μπορεί να υπερβαίνει τα 
24,00 μέτρα. 

γ. Τα κτίσματα κοινωφελών εγκαταστάσεων, μονάδα 
καθαρισμού αποβλήτων, υποσταθμός Δ.Ε.Η., τηλεφωνικό 
κέντρο Ο.Τ.Ε., αντλιοστάσια, δεξαμενές αποθήκευσης 
νερού, κ.λπ. ανεγείρονται σε χώρους που επιλέγονται 
σύμφωνα με τις ειδικές μελέτες των έργων υποδομής της 
βιομηχανικής περιοχής ανεξάρτητα από την χρήση του οι¬ 
κοδομικού τετραγώνου με τα παρακάτω όρια αρτιότητας 
και όρους και περιορισμούς δόμησης: 
α) Ελάχιστο πρόσωπο: Δέκα (10) μέτρα, 
β) Ελάχιστο εμβαδόν: Εκατό (100) τ.μ. 
γ) Μέγιστο ποσοστό κάλυψης: εβδομήντα τοις εκατό 
(70%) της επιφανείας των οικοπέδων, 
δ) Συντελεστής δόμησης: Ένα (1). 

Άρθρο 3 

1 .α. Τα κτίρια που έχουν ανεγερθεί με νόμιμη οικοδο¬ 
μική άδεια, εντός των ορίων της βιομηχανικής περιοχής, 
υφίστανται νόμιμα στις θέσεις και με τις διαστάσεις που 
έχουν. 

β. Επιτρέπεται η επισκευή των κτιρίων αυτών, χωρίς με¬ 
ταβολή των εξωτερικών διαστάοεών τους, με χρήση κοι¬ 
νοχρήστων εξυπηρετήσεων, εφόσον ο αρμόδιος φορέας 
θεωρεί σκόπιμη τη διατήρησή τους. 

2. Πριν από την έκδοση οποιοσδήποτε οικοδομικής 
άδειας απαιτείται η έγκριση μελέτης περιβαλλοντικών επι¬ 
πτώσεων από το Υπουργείο Περιβάλλοντος, Χωροταξίας 
και Δημοσίων Έργων σύμφωνα με την 69269/5387/1990 
κοινή υπουργική απόφαση (Β’ 678). 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως, 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Νοεμβρίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΈΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑ! ΠΕΡΙΒΑΛΛΟΝΤΟΣ, ΧΟΡΟΤ ΑΞΙΑΣ 

ΚΑΙ ΤΕΧΝΟΛΟΓΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΝΑΣΤΑΣ ΙΟΣ ΠΕΠΟΝ ΗΣ ΚΟΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 2662/οικ (2) 

Τροποποίηση ή μη εντός του εγκεκριμένου ρυμ. σχεδίου 
πόλης Μεσολογγίου Ν. Αιτωλ/νίας και έμπροσθεν του 
Ο.Τ. 202 αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψιν: 

1. Τις δ/ξεις του Ν. Δ/τος της 17.7.23 όπως μεταγενέ¬ 
στερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

2. Τις δ/ξεις του Α.Ν. 314/1968 (ΦΕΚ 47/Α) όπως με¬ 
ταγενέστερα τροποποιήθηκαν και συμπληρώθηκαν με το 
υπ' αριθ. 1018/71 Ν. Δ/γμα (ΦΕΚ 220/Α) και με την παρ. 
3 του άρθρου 34 του Ν. 1577/85 (ΦΕΚ 210/Α). 

3. Τις δ/ξεις του υπ’ αριθ. 183/1986 Π. Δ/τος (ΦΕΚ 
70/Α}. 

4. Τις δ/ξεις του Ν. Δ/τος 797/1971 (ΦΕΚ 1/Α) όπως 
μεταγενέστερα τροποποιήθηκαν και ειδικότερα τις παρ. 1 
και 6 του άρθρου 11. 

5. Το Β.Δ. της 7-7/18,8.1864 με το οποίο εγκρίθηκετο 
1 ον σχέδιο πόλεως Μεσολογγίου σύμφωνα με το οποίο το 
υπόψιν ακίνητο ιδιοκτησίας Μοσχόπουλου χαρακτηρί¬ 
στηκε ως χώρος πλατείας. 

β. Τις δ/ξεις του Ν. 2218/ΦΕΚ 90/Α/13.6.94 και του Ν 
2240/ΦΕΚ 153/Α/16.9.94. 

7. Το ΦΕΚ 355/Β/4.5.95 «Δημοσίευση Οργανισμού 
Νομαρχιακής Αυτοδ/σης Ν. Αιτωλ/νίας». 

8. Τις δ/ξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α) και ότι από τις δ/ξεις αυτής της απόφασης δεν 


προκαλείται δαπάνη σε βάρος του κρατικού προϋπολογι¬ 
σμού. 

9. Την υπ' αριθ. 3570/1994 απόφαση του Ε' Τμήματος 
του Συμβουλίου της Επικράτειας, σύμφωνα με την οποία 
ακυρώνεται η παράλειψη της Διοικήσεως να ερευνήσει το 
αίτημα άρσεως της επιβληθείσης με το από 7-7/ 
18.8.1864 Β. Δ/γμα απαλλοτριώσεως του ακινήτου ιδιο¬ 
κτησίας Μοσχόπουλου, και αναπέμπεται η υπόθεση στη 
Διοίκηση προκειμένου να προβεί στην κατά το αιτιολογικό 
οφειλομένη ενέργεια. 

10. Τις δ/ξεις του άρθρου 28 του Ν. 1337/83. 

11. Το γεγονός ότι ο Δήμος Μεσολογγίου εκδήλωσε την 
πρόθεσή του για την άμεση συντέλεση της απαλλοτρίω¬ 
σης υποβάλλοντας φάκελο πράξης αναλογισμού ως επι- 
σπεύδων. 

12. Την κατά πλειοψηφία γνωμοδότηση του Συμβου¬ 
λίου ΧΟΠ του Νομού όπως διατυπώθηκε στη 17/95 πράξη 
θέμα 4ον αυτού, αποφασίζουμε: 

Δεν εγκρίνεται η τροποποίηση εντός του εγκεκριμένου 
ρυμ. σχεδίου πόλης Μεσολογγίου Ν. Αιτωλ/νίας και στον 
χώρο έμπροσθεν του Ο.Τ. 202 αυτού, ιδιοκτησίας Μοσχό¬ 
πουλου με στοιχεία (Α, Β, Ζ, Ε, Α) και όπως ακριβώς απει¬ 
κονίζεται στο συν/νο τοπ/κό διάγραμμα το οποίο αποτελεί 
αναπόσταστο μέρος αυτής της απόφασης, επειδή ο Δή¬ 
μος Μεσολογγίου εκδήλωσε έμπρακτα την πρόθεσή του 
για την άμεση συντέλεση της απαλλοτρίωσης υποβάλλο¬ 
ντας φάκελο πράξης αναλογισμού ως επισπεύδων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 7 Δεκεμβρίου 1995 

Ο Νομάρχης 
ΓΙΑΝΝΗΣ ΒΑΪΝΑΣ 

